

Púzdro na zásobník je neoddeliteľnou súčasťou výbavy strelca tak ako púzdro pre zbraň.
Aj v tomto prípade sa stretávame s viacerými variantami ako sú:
- IPSC púzdro na zásobník so zasúvaním zásobníka (obrázok č. 1),
- IPSC magnetka na prichytenie zásobníka (obrázok č. 2),
- IPSC púzdro na zásobník, ktoré je kombináciou predošlých dvoch púzdier (obrázok č. 3),
- nylonové púzdro na zásobník (obrázok č. 4),
- plastové púzdro na zásobník (obrázok č. 5).
IPSC púzdro na zásobník so zasúvaním zásobníka (obrázok č. 1) sa najbežnejšie používa pri IPSC streľbe a na IPSC súťažiach. Jedná sa o univerzálne púzdro vyrobené z plastu do ktorého možno zasunúť aj iné zásobníky z iných zbraní. Púzdro sa nasúva na opasok bez toho aby si strelec dával dole opasok pričom uchytenie je univerzálne pre väčšinu opaskov s rôznymi šírkami a rovnako jednoduché je aj odňatie púzdra zásobnika z opasku, stačí len stlačiť bočné istiace kolíky. Púzdro sa dá natáčať do rôznych uhlov čím sa dá prispôsobiť uhol, pod ktorým strelec vyťahuje zásobník. Pre rýchle prebíjanie je to výhoda.
IPSC magnetka na prichytenie zásobníka (obrázok č. 2) sa taktiež používa na IPSC súťažiach avšak v menšej miere. Jej výhodou je prispôsobenie uhlu pod ktorým strelec berie zásobník. Vyberanie zásobníka je tiež jednoduché aj v prípade zlého uhlu pod ktorým sme si prichytili zásobník, v tomto prípade sa uhol prispôsobí uhlu úchopu pod ktorým strelec uchopuje zásobník. Nevýhodou je menšia priľňavosť v prípade ťažkého zásobníka a nízka priľňavosť v prípade zásobníkov pre Glock ako aj pretáčanie uchyteného zásobníka v prípade pobehnutia strelca resp. spadnutie zásobníka v prípade podskočenia strelca alebo zavadenie o zásobník.
IPSC púzdro na zásobník, ktoré je kombináciou predošlých dvoch púzdier (obrázok č. 3) je kombináciou výhod a nevýhod predošlých dvoch púzdier na zasobníky. V tomto prípade sa skôr odporúča pri streľbe použiť ako prvý zásobník, ktorý je prichytený na magnetke.
Nylónové púzdro na zásobník je vyrobené z nylonu, je ľahké a zaručuje nám, že sa zásobnik v ňom uložený nestratí ani pri hrubej manipulácií s púzdrom. Uhol zásobníku v nylónovom púzdre pod ktorým ho strelec vyťahuje nie je možné nastaviť podľa potrieb strelca. Vyťahovanie zásobníka z nylónového púzdra brzdí strelca práve suchý zips a v prípade ponechania otvorenia púzdra zásobníka strelcovi zásobnik v púzdre pri pohybe poskakuje. Zásobník z púzdra je možné vyťahovať jedine v pravom uhle. Nylónové púzdro nie je preferované pre IPSC streľbu ale je výhodné pre služobné účely.
Plastové púzdro na zásobník (obrázok č. 5) je obdobnou variantou IPSC púzdra na zásobník so zasúvaním zásobníka. Rozdiel medzi týmito dvoma púzdrami je v tom, že plastové púzdro sa musí nasunúť na opasok teda opasok sa musí prevliecť cez úchytky púzdra, nemožno nastaviť uhol pod ktorým si strelec vytiahne zásobník. Tieto púzdra sa vyrábajú originálne pre konkrétnu značku zásobníkov.
|Prílohy:


3_puzdro_zasobniky.jpg [ 52.53 KiB | 136 zobrazení ]
_________________
Anschutz 64 MP R,NS Diamond 10-50x60, BKL,Bipod Harris
Tikka T3x Varmint, ESS Chassis, Bipod Harris, Meopta ZD 6-24x56
Remington 700 SPS Varmint, GRS Long range stock, Hawke eD 10-50x60, Bipod Harris
http://www.ssk-gemerskapoloma.sk
http://www.sportovastrelba.sk
http://www.ess-agenda.sk